સૂર્ય છઠનું વ્રત કરનાર સ્ત્રીનાં બાળકો લાંબું જીવે છે. એથી કહી શકાય કે સૂર્ય છઠનું વ્રત કરનાર સ્ત્રીનાં બાળકો દીર્ઘાયુ પ્રાપ્ત કરે છે. આ વ્રતનું બીજું નામ ડાલાછઠ છે. જે સ્ત્રીઓનાં સંતાન જન્મ્યાં પછી, થોડા દિવસ, મહિના કે વર્ષમાં મૃત્યુ પામતાં હોય તે સ્ત્રીઓ આ વ્રત વિશેષ કરતી હોય છે. સૂર્ય છઠનાં વ્રતમાં ત્રણ ઉપવાસ કરવાના હોય છે. આ વ્રતમાં પહેલો ઉપવાસ પાંચમે કરવાનો હોય છે. પાંચમના દિવસે એકટાણું કરવાનું હોય છે. જે અલૂણું કરવાનું હોય છે. બીજા દિવસે સ્ત્રીએ માત્ર ગળું ભીનું થાય તેટલા જળ ઉપર જ દિવસ ખેંચવાનો હોય છે. એટલે કે છઠના દિવસે સવારે નાહીને સૂર્યદેવની પૂજા કરવાની હોય છે. જ્યારે પણ તરસ લાગે ત્યારે માત્ર સહેજ ગળું ભીનું થાય તેટલું જ જળ પીવાનું હોય છે. ન રહેવાય તેવું લાગે તો બરફ ચૂસવો. આખો દિવસ નકોરડો ઉપવાસ કરવો. હા જે તે બહેન ફરાળ કરી શકે છે. બને તો એક બે કેળાં કે એક બે સફરજન ખાવાં. તે પણ માત્ર પેટનો આધાર થાય તેટલાં જ.